sukhrobnurali/uzbek-legal-corpus huggingface dataset:
Oʻzbekiston Respublikasi Mustaqilligi eʼlon qilinganining besh yilligi munosabati bilan amnistiya toʻgʻrisida
(decree, 1996-08-07)

Oʻzbekiston Respublikasi mustaqilligining besh yilligi munosabati bilan insonparvarlik tamoyiliga amal qilgan holda, Oʻzbekiston Respublikasi Konstitutsiyasi 93-moddasining 20-bandiga asosan qaror qilaman: 1. Ozodlikdan mahrum etilganlarning quyidagi toifasi ozodlikdan mahrum qilish tarzidagi jazodan, shuningdek ozodlikdan mahrum etish bilan bogʻliq boʻlmagan jazolardan ozod qilinsin: a) ikkinchi jahon urushi qatnashchilari va ularga tenglashtirilgan shaxslar, shuningdek, Chernobil atom elektrostansiyasidagi avariya oqibatlarini tugatishda ishtirok etgan shaxslar; b) ayollar va voyaga yetmaganlar; v) yoshi 60 dan oshgan erkaklar; g) birinchi va ikkinchi guruh nogironlari. 2. Birinchi marta uch yilgacha muddatga ozodlikdan mahrum etilgan shaxslar, shuningdek ozodlikdan mahrum qilish bilan bogʻliq boʻlmagan jazolarga hukm qilingan shaxslar jazodan ozod qilinsin. 3. Birinchi marta besh yilgacha ozodlikdan mahrum etishga hukm qilingan va tayinlangan jazo muddatining kamida uchdan bir qismini oʻtagan shaxslar jazodan ozod qilinsin. 4. Ehtiyotsizlik oqibatida jinoyat qilgani uchun oʻn yilga qadar muddatga ozodlikdan mahrum etishga hukm qilingan va belgilangan jazo muddatining kamida yarimini oʻtagan shaxslar jazodan ozod qilinsin. 5. Farmon kuchga kirgunga qadar sodir etilgan jinoyatlar yuzasidan olib borilayotgan barcha tergov ishlari va sudda koʻrilmagan ishlar tugatilsin: a) 1-moddada qayd etilgan va Farmonning 7-moddasi taʼsiriga tushmaydigan shaxslarga nisbatan; b) ijtimoiy xavfi katta boʻlmagan jinoyatlarni sodir etgan shaxslarga nisbatan. 6. Mazkur Farmonga asosan ozod qilinmaydigan shaxslarning quyidagi toifasi uchun jazo muddatining oʻtalmagan qismi qisqartirilsin: a) birinchi marta qasddan sodir etgan jinoyati uchun besh yilga qadar muddatga ozodlikdan mahrum qilingan, shuningdek ehtiyotsizlik oqibatida jinoyat sodir etgan shaxslarga belgilangan jazo muddatining yarmi; b) qasddan sodir etgan jinoyati uchun besh yildan ortiq muddatga ozodlikdan mahrum qilingan shaxslarga belgilangan jazo muddatining toʻrtdan bir qismi. 7. Farmonning 1 — 5-moddalari oʻta ogʻir jinoyatlar uchun (Jinoyat kodeksi 167-moddasi 4-qismi “a” bandida koʻrsatilgan jinoyatlarni sodir qilganlar bundan mustasno), jinoiy uyushmalar tarkibidagi jinoyatlari uchun, oʻqotar qurollar va giyohvandlik vositalarini oʻtkazish (sotish) bilan bogʻliq jinoyatlari uchun hukm qilinganlarga, oʻta xavfli retsidivistlarga, shuningdek, jazoni oʻtash tartibotini ashaddiy buzuvchilarga nisbatan qoʻllanilmasin. Farmonning 6-moddasi jazo oʻtash tartibotini ashaddiy buzuvchilarga nisbatan qoʻllanilmasin. 8. Farmon eʼlon qilingan kundan eʼtiboran kuchga kiradi va toʻrt oy mobaynida ijro etilishi lozim.
NAVOIY VILOYATI TOMDIBULOQ TUMAN MARKAZIDA YaShOVChILARNI KOʻChIRISh TOʻGʻRISIDA
(resolution, 2021-02-22)

Oʻzbekiston Respublikasi Fanlar akademiyasi seysmologiya institutining Navoiy viloyati Tomdibuloq tuman markazi mintaqasida yaqin vaqtlarda tektonik hodisalar namoyon boʻlishi xavfi toʻgʻrisidagi prognozlari va Tomdibuloq tuman markazini koʻchirish boʻyicha respublika komissiyasi xulosasini hisobga olib Vazirlar Mahkamasi qaror qiladi: 1. Tomdibuloq tuman markazini koʻchirish boʻyicha respublika komissiyasi, Navoiy viloyati hokimligi: Oʻzbekiston Respublikasi Favqulodda vaziyatlar vazirligi bilan birgalikda Tomdibuloq tuman markazidagi seysmik ishonchliligini yoʻqotgan uylarda yashovchi 54 oilani koʻchirishni 1996-yil 30-avgustgacha tugallasinlar; koʻchiriladigan oilalarni zarur sanitariya-maishiy sharoitlar (suv, elektr energiyasi, yoqilgʻi va boshqalar) bilan taʼminlasinlar; koʻchirilayotgan oilalarga ularning xohishlariga qarab viloyat shaharlari, shaharchalari va qishloqlarida shaxsiy uy qurish uchun yer uchastkalari bersinlar. 2. “Oʻzistiqbolstat” davlat qoʻmitasi, Oʻzbekiston Respublikasi Moliya vazirligi: 1996-yilning birinchi yarim yilligi yakunlari boʻyicha davlat budjeti mablagʻlari hisobidan mablagʻ bilan taʼminlanadigan joriy yil qurilishlarining, ularni Tomdi tumanining yangi markazi obyektlari boʻyicha 2,9 mln soʻmga (1991-yil narxlari) koʻpayishini hisobga olgan holda qurilishlar aniq roʻyxatini aniqlashtirishga oid taklif kiritsinlar; 1997-1998-yillarga moʻljallangan investitsiya dasturi loyihalarini tuzishda 1-ilovaga muvofiq qurilish obyektlariga markazlashtirilgan kapital mablagʻlar ajratishni va mablagʻ bilan taʼminlash manbalarini nazarda tutsinlar; Navoiy viloyati hokimligi, Oʻzbekiston Respublikasi Davlat arxitektura va qurilish qoʻmitasi bilan birgalikda Tomdibuloq tumani markazida yashovchilarni avariya holatidagi uylardan yangi joyga koʻchirish boʻyicha xarajatlarni qoplash manbalari va tartibini belgilasinlar. 3. Navoiy viloyati hokimligi 1-ilovada koʻrsatilgan obyektlarning kapital qurilish prognozlarida belgilangan muddatlarda foydalanishga topshirilishini taʼminlasin. 4. Oʻzbekiston Respublikasi Aloqa vazirligi, Ichki ishlar vazirligi, “Oʻzavtotrans” davlat-aksionerlik korporatsiyasi, “Oʻzdavneftmahsulot” birlashmasi, Oʻzbekbirlashuvning 1996-1997-yillarda oʻz mablagʻlari hisobiga 2-ilovaga muvofiq tuman yangi markazi infrastrukturasi obyektlarini qurish toʻgʻrisidagi takliflariga rozilik berilsin. 5. Ushbu qarorning bajarilishini nazorat qilish Tomdibuloq tuman markazini koʻchirish boʻyicha respublika komissiyasi zimmasiga yuklansin. Komissiya va Navoiy viloyati hokimligi 1997-yil 1-yanvardan boshlab har yarim yillik yakunlari boʻyicha mazkur qarorning bajarilishi toʻgʻrisida Vazirlar Mahkamasiga axborot bersin.
“Oʻzekspomarkaz” respublika savdo-koʻrgazma markaziga beriladigan soliq imtiyozlari toʻgʻrisida
(resolution, 2021-02-22)

Oʻzbekiston Respublikasi Tashqi iqtisodiy aloqalar vazirligining “Oʻzekspomarkaz” respublika savdo-koʻrgazma markazi tomonidan koʻrsatiladigan qoʻshimcha madaniy-sogʻlomlashtirish xizmatlarini aholi keng qatlamlari uchun maʼqul boʻlgan narxlarni saqlagan holda kengaytirish uchun shart-sharoitlar yaratish va asbob-uskunalar lizingi boʻyicha toʻlovlarni oʻz vaqtida taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Tashki iqtisodiy aloqalar vazirligining bolalar uchun yangi madaniy-tomosha tadbirlari, oʻyinlar attraksioni va klublar tashkil etish toʻgʻrisidagi taklifiga rozilik berilsin. 2. Yaponiyaning Oʻzbekistondagi Elchixonasi taklifiga koʻra va uning koʻmagida “Oʻzekspomarkaz” respublika savdo-koʻrgazma markazi hududida yapon manzarali bogʻi barpo etilishi maʼlumot uchun qabul qilinsin. 3. “Oʻzekspomarkaz” respublika savdo-koʻrgazma markazi yer soligʻi va qoʻshilgan qiymat soligʻi toʻlashdan, ilgari hisoblangan va toʻlanmagan soliqlar ham shu jumlaga kiradi, 3 yil muddatga ozod qilinsin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
IPAK IShLAB ChIQARISh “ANDIJON IPAGI” AKSIONERLIK KOMPANIYASI TAShKIL ETISh TOʻGʻRISIDA
(resolution, 1998-04-03)

Andijon viloyatida pillachilikning, shu jumladan ipak qurti urugʻi, pilla, xom ipak iplar ishlab chiqarishning samaradorligini oshirish, joylarda ipak ishlab chiqarish bilan band boʻlgan korxonalar va boʻlinmalar majmui faoliyatiga operativ rahbarlikni va nazoratni amalga oshirish maqsadida Vazirlar Mahkamasi qaror qiladi: 1. “Xon atlas” aksionerlik kompaniyasi, “Buloqboshi ipagi” aksionerlik jamiyati, “Oʻzbekyengilsanoat” davlat uyushmasi va Andijon viloyati hokimligining 1-ilovaga muvofiq tarkibda ochiq turdagi “Andijon ipagi” aksionerlik kompaniyasini tashkil etish toʻgʻrisidagi taklifi qabul qilinsin. 2. Belgilab qoʻyilsinki, “Andijon ipagi” aksionerlik kompaniyasi: ipak qurti urugʻini yetishtirish, tut daraxtlarini parvarish qilish, xom pilla tayyorlash, ularga dastlabki ishlov berish va ulardan xom ipak iplar ishlab chiqarishni taʼminlaydi; oʻz faoliyatini kompaniya ustaviga muvofiq amalga oshiradi va “Oʻzbekyengilsanoat” davlat uyushmasining yuridik shaxs huquqiga ega boʻlgan aʼzosi hisoblanadi. “Andijon ipagi” kompaniyasi tarkibiga kiruvchi pillaga dastlabki ishlov beruvchi korxonalar qishloq xoʻjaligi korxonasi maqomini saqlab qoladilar. “Andijon ipagi” aksionerlik kompaniyasi bilan tut bargi yetishtiruvchi xoʻjaliklar va “Pilla” uyushmasining tuman pillakorlar shirkatlari oʻrtasidagi oʻzaro iqtisodiy munosabatlar amaldagi maxsus namunaviy shartnomalar bilan tartibga solinadi. 3. Aksionerlik kompaniyasi boshqaruvi tuzilmasi 2-ilovaga muvofiq maʼqullansin. “Andijon ipagi” aksionerlik kompaniyasi boshqaruvining ijro etuvchi apparati funksiyasi “Buloqboshi ipagi” aksionerlik jamiyatiga yuklansin. 4. Oʻzbekiston Respublikasi Davlat mulki qoʻmitasi: “Andijon ipagi” aksionerlik kompaniyasi aksiyalarining 20 foizgachasini xom pilla yetishtiruvchi tegishli yuridik va jismoniy shaxslarga sotishni nazarda tutsin; “Andijon ipagi” aksionerlik kompaniyasidagi aksiyalarning davlat ulushini boshqarish huquqini shartnoma asosida “Oʻzbekyengilsanoat” davlat uyushmasiga bersin; davlatga tegishli aksiyalar boʻyicha dividendlarni 1997-yilning 1-fevraligacha shartnoma asosida “Andijon ipagi” kompaniyasida ishlab chiqarishni rivojlantirish uchun “Oʻzbekyengilsanoat” davlat uyushmasiga bersin. 5. “Andijon ipagi” kompaniyasi tarkibiga kirgan korxonalar “Xon atlas” aksionerlik kompaniyasi tarkibidan va Vazirlar Mahkamasining 1995-yil 3-fevraldagi 28-son qaroriga 1-ilovaning “Xon atlas” aksionerlik kompaniyasi qismidan chiqarilsin. 1. “Buloqboshi ipagi” AJ: 2. Ipak qurti urugʻi zavodlari: Andijon ipak qurti zavodi Xoʻjaobod ipak qurti zavodi Asaka ipak qurti zavodi 3. Pillaga dastlabki ishlov beruvchi tuman bazalari: Oltinkoʻl bazasi Andijon — ” — Baliqchi — ” — Jalolquduq — ” — Ulugʻnor — ” — Qoʻrgʻontepa — ” — Asaka — ” — Marhamat — ” — Shahrixon — ” — Paxtaobod — ” — Xoʻjaobod — ” — Boʻz — ” — Buloq boshi — ” — Izboskan — ” — 4. Andijon avtokorxonasi
OʻZBEKISTON RESPUBLIKASI XOʻJALIK SUDLARINING TARKIBINI TAKOMILLAShTIRISh TOʻGʻRISIDA
(decree, 2020-09-28)

Xoʻjalik munosabatlari sohasidagi qonunchilikni yanada mustahkamlash, iqtisodiy islohotlar jarayonini chuqurlashtirishda xoʻjalik sudlarining rolini oshirish maqsadida va Oʻzbekiston Respublikasining “Sudlar toʻgʻrisida”gi Qonuni 63, 79, 80-moddalariga muvofiq: 1. Oʻzbekiston Respublikasi Oliy xoʻjalik sudining Toshkent shahar xoʻjalik sudini tashkil etish toʻgʻrisidagi taklifi maʼqullansin. 3. Oʻzbekiston Respublikasi Adliya vazirligi va Oliy xoʻjalik sudi 10 kun muddatda Oʻzbekiston Respublikasining amaldagi qonunlariga oʻzgartirish va qoʻshimchalar kiritishga oid takliflarni Vazirlar Mahkamasiga taqdim etsinlar. 4. Oʻzbekiston Respublikasining Vazirlar Mahkamasi mazkur Farmonni ijro etish yuzasidan bir hafta muddatda xoʻjalik sudlarining moliyaviy, moddiy-texnikaviy hamda boshqa taʼminoti toʻgʻrisidagi qarorini qabul qilsin.
RESPUBLIKADA BANK AUDITI TIZIMINI RIVOJLANTIRISh ChORA-TADBIRLARI TOʻGʻRISIDA
(decree, 2021-04-30)

Bank tizimiga ishonchni mustahkamlash, banklarni auditorlik tekshirishlar sifati va taʼsirchanligini oshirish, ularning moliyaviy barqarorligi xolisona tahlil etilishini taʼminlash maqsadida: 1. Oʻzbekiston Respublikasi Markaziy banki va Tijorat banklari uyushmasining quyidagi takliflari qabul qilinsin: Oʻzbekiston Respublikasining Markaziy banki: Oʻzbekiston Respublikasi bank tizimiga kiruvchi banklar auditini oʻtkazish borasidagi ishlarni muvofiqlashtiradi; bank auditini oʻtkazish xususida mamlakatimiz va chet el auditorlik firmalari bilan tuziladigan shartnomalar boʻyicha buyurtmachi sifatida chiqishga haqli; respublika hududida ish yurituvchi auditorlik firmalari va tashkilotlarga banklarda auditorlik tekshirishlarini oʻtkazish huquqi uchun tegishli sertifikatlar hamda malaka sertifikatlarini beradi. 2. Oʻzbekiston Respublikasi Markaziy bankiga quyidagilar tavsiya etilsin: bank auditini amalga oshirishga nisbatan Oʻzbekiston Respublikasi Markaziy bankining talablari toʻgʻrisidagi Nizomni bir hafta muddatda ishlab chiqish va tasdiqlash; bank auditini oʻtkazish huquqiga ega boʻlgan auditorlik firmalarining roʻyxatini belgilangan tartibda muntazam suratda matbuotda eʼlon qilib turish; bank auditini oʻtkazish uchun oʻz mablagʻlari hisobidan haq toʻlash. 3. Adliya vazirligi Oʻzbekiston Respublikasining qonunchiligiga ushbu Farmondan kelib chiqadigan qoʻshimchalar toʻgʻrisidagi takliflarni bir oy muddatda Vazirlar Mahkamasiga taqdim etsin.
ISH HAQI, PENSIYALAR VA STIPENDIYALARNING MIQDORLARINI OSHIRISH TOʻGʻRISIDA
(decree, 2025-11-26)

9. Oʻzbekiston Respublikasi Prezidentining 1996-yil 18-martdagi 1408-son Farmoni (8-bandi bundan mustasno) oʻz kuchini yoʻqotgan deb hisoblansin.
MEHNATGA HAQ TOʻLAShNING YaGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 1997-05-08)

Iqtisodiy islohotlarni chuqurlashtirish sharoitlarida ish haqining ragʻbatlantiruvchi ahamiyatini yanada kuchaytirish va ishlarning pirovard natijalari uchun masʼuliyatni oshirish maqsadida Vazirlar Mahkamasi qaror qiladi: 1. 1996-yil 1-sentabrdan boshlab boshlangʻich razryadning oyiga 600 soʻm miqdoridagi tarif stavkasi Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining 1996-yil 18-martdagi 103-son qaroriga ilova 1996-yil 1-sentabrdan boshlab oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
XALQARO VALYUTA FONDI VA JAHON BANKI GURUHI BILAN HAMKORLIKNI RIVOJLANTIRIShGA OID ChORA-TADBIRLAR TOʻGʻRISIDA
(resolution, 2009-10-15)

Oʻzbekiston Respublikasining xalqaro moliya tashkilotlari bilan hamkorligini yanada mustahkamlash va rivojlantirish, shuningdek mavjud qoʻshma loyihalarni amalga oshirish hamda yangilarini tayyorlashni jadallashtirish maqsadida Vazirlar Mahkamasi qaror qiladi: 1. Oʻzbekiston Respublikasining Xalqaro valyuta fondi va Jahon banki guruhi bilan hamkorligini rivojlantirish boʻyicha 1-ilovaga muvofiq Muvofiqlashtiruvchi kengash (keyingi oʻrinlarda Muvofiqlashtiruvchi kengash) tuzilsin. Muvofiqlashtiruvchi kengash huzurida 2-ilovaga muvofiq ishchi guruhi tuzilsin, unga kengash kotibiyati funksiyasi yuklansin. 2. Muvofiqlashtiruvchi kengashga: Xalqaro valyuta fondi va Jahon banki guruhi tomonidan Oʻzbekiston Respublikasiga koʻrsatiladigan moliyaviy va texnik yordamdan foydalanishning ustuvor yoʻnalishlari; makroiqtisodiy rivojlantirish borasida xorijiy va milliy ekspertlar tomonidan ishlab chiqiladigan hujjatlar boʻyicha takliflar ishlab chiqish va Vazirlar Mahkamasiga kiritish yuklansin. 3. Moliyaviy va texnik hamkorlik loyihalarida ishtirok etadigan vazirliklar va idoralarga: Xalqaro moliya tashkilotlari bilan ishlash boʻyicha masʼul shaxslarni tayinlash; Oʻzbekiston Respublikasi Hukumati qarorlari bilan tasdiqlangan amaldagi loyihalarni bajarishning borishi toʻgʻrisida Muvofiqlashtiruvchi kengashga yilning har choragida hisobotlar taqdim etish yuklansin. 4. Mazkur qarorning bajarilishini nazorat qilish Bosh vazir, Muvofiqlashtiruvchi kengash raisi Oʻ.T. Sultonov zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 1996-07-15)

“Oʻzbekiston Respublikasining xalqaro shartnomalari toʻgʻrisida” Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Quyidagilar tasdiqlansin: 1996-yil 14-martda Toshkent shahrida imzolangan Oʻzbekiston Respublikasi Hukumati bilan Niderlandiya Qirolligi Hukumati oʻrtasida investitsiyalarni ragʻbatlantirish va oʻzaro muhofaza qilish toʻgʻrisidagi Bitim; 1996-yil 28-martda Xanoy shahrida imzolangan Oʻzbekiston Respublikasi Hukumati bilan Vyetnam Sotsialistik Respublikasi Hukumati oʻrtasida investitsiyalarni oʻzaro ragʻbatlantirish va muhofaza qilish toʻgʻrisidagi Bitim; 1996-yil 28-martda Xanoy shahrida imzolangan Oʻzbekiston Respublikasi Hukumati bilan Vyetnam Sotsialistik Respublikasi Hukumati oʻrtasida daromadlardan ikki tomonlama soliq olishga yoʻl qoʻymaslik va daromad soligʻi toʻlashdan bosh tortishning oldini olish toʻgʻrisidagi Bitim; 1996-yil 28-martda Xanoy shahrida imzolangan Oʻzbekiston Respublikasi Hukumati bilan Vyetnam Sotsialistik Respublikasi Hukumati oʻrtasida turizm sohasida hamkorlik toʻgʻrisidagi Bitim; 1996-yil 8-mayda Toshkent shahrida imzolangan Oʻzbekiston Respublikasi Hukumati bilan Turkiya Respublikasi Hukumati oʻrtasida daromadlardan ikki tomonlama soliq olishga yoʻl qoʻymaslik toʻgʻrisidagi Bitim; 1996-yil 8-mayda Toshkent shahrida imzolangan Oʻzbekiston Respublikasi Hukumati bilan Turkiya Respublikasi Hukumati oʻrtasida atrof muhitni muhofaza qilish sohasida hamkorlik toʻgʻrisidagi Bitim. 2. Bosh vazirning oʻrinbosarlari, Tashqi ishlar vaziri Oʻzbekiston Respublikasining koʻrsatib oʻtilgan xalqaro bitimlari boʻyicha majburiyatlarning bajarilishini nazorat qilishni taʼminlasinlar.
OʻZBEKISTON RESPUBLIKASI ADVOKATLIK BIRLAShMALARIDA ADVOKATLIK FAOLIYATI BILAN ShUGʻULLANUVChI ShAXSLARNI IJTIMOIY HIMOYa QILISh ChORA-TADBIRLARI TOʻGʻRISIDA
(resolution, 2002-12-30)

Advokatlik faoliyati bilan shugʻullanuvchi shaxslarning ixtiyoriy, professional birlashmalari sifatida advokatlik tuzilmalari faoliyatining oʻziga xosligini hisobga olib, shuningdek ularning samarali faoliyatini va ijtimoiy himoyalanishini taʼminlash maqsadida Vazirlar Mahkamasi qaror qiladi: 1. Belgilansinki, advokatlik birlashmalari ish haqi fondining 7 foizi miqdorida, ulardan advokatlik tuzilmalari umumiy ehtiyojlariga summalar ushlab qolingandan keyin, Oʻzbekiston Respublikasining budjetdan tashqari Pensiya jamgʻarmasiga sugʻurta badallari toʻlaydilar. 2. Oʻzbekiston Respublikasi Vazirlar Mahkamasi huzuridagi Ijtimoiy sugʻurta jamgʻarmasi Oʻzbekiston Kasaba uyushmalari Federatsiyasi Kengashi, Oʻzbekiston Respublikasi Moliya vazirligi, Davlat soliq qoʻmitasi, Mehnat vazirligi va Markaziy bank bilan birgalikda mazkur qarorning 1-bandiga muvofiq Sugʻurta badallarini hisoblash va toʻlash, davlat ijtimoiy sugʻurta mablagʻlarini sarflash va hisobga olish tartibi toʻgʻrisidagi yoʻriqnomaga oʻzgartirish va qoʻshimchalar kiritsin.
BUYUK BRITANIYANING MOLIYAVIY TASHKILOTLARI TOMONIDAN OʻZBEKISTON RESPUBLIKASIGA KREDIT LINIYALARI OCHILISHI TOʻGʻRISIDA
(resolution, 2021-02-22)

Eksportga moʻljallangan mahsulotlar ishlab chiqarishni koʻpaytirish, importning oʻrnini bosuvchi ishlab chiqarishlarni kengaytirish maqsadida hamda Buyuk Britaniya Hukumatining Oʻzbekiston Respublikasi uchun kreditlarni sugʻurta qilish haqidagi qarorini eʼtiborga olib Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy faoliyat milliy bankining Oʻzbekistonga texnologiyalar va asbob-uskunalar yetkazib berishni mablagʻ bilan taʼminlash yuzasidan “Barklayz bank” (Buyuk Britaniya) bilan uzoq muddatli Umumiy bitim tuzish haqidagi taklifiga rozilik berilsin. 2. Oʻzbekiston Respublikasi Tashqi iqtisodiy faoliyat milliy banki: ikki oy muddatda Buyuk Britaniyaning eksport kreditlarini kafolatlash departamentining sugʻurta qoplamasi ostida “Barklayz bank” bilan 75 mln funt sterling summasidagi Umumiy bitimni imzolasin va bu haqda respublika Hukumatiga axborot bersin; “Oʻzistiqbolstat” davlat qoʻmitasi va Oʻzbekiston Respublikasi Tashqi iqtisodiy aloqalar vazirligi bilan birgalikda kredit berishning asosiy prinsiplariga va loyihalarning toʻliq oʻzini qoplashiga qatʼiy rioya qilgan holda texnik-iqtisodiy asoslanishi kompleks ekspertizadan oʻtgan Angliya texnologiyalari va asbob-uskunalari yetkazib berilishining “Barklayz bank” kredit liniyasi hisobidan mablagʻ bilan taʼminlanishi moʻljallanayotgan loyihalarni tanlov asosida tanlab olsin. Ekspert xulosalari ijobiy boʻlgan taqdirda loyihalar roʻyxatini kelishish uchun Vazirlar Mahkamasiga kiritsin; respublika uchun ustuvor ahamiyatga ega boʻlgan va eksportga moʻljallangan hamda importning oʻrnini bosishga yoʻnaltirilgan loyihalar yuzasidan xalqaro kreditlarni mablagʻ bilan qayta taʼminlash boʻyicha “Barklayz bank” bilan yakka tartibdagi kredit bitimini tuzsin. 3. Oʻzbekiston Respublikasi Bosh vazirining oʻrinbosari, Moliya vaziri B.S. Hamidovga, Vazirlar Mahkamasining qarori asosida, “Barklayz bankidan olinadigan kreditlar yuzasidan Oʻzbekiston Respublikasi Hukumati nomidan kafolatni har bir loyiha uchun alohida imzolash vakolati berilsin. 4. Oʻzbekiston Respublikasi Adliya vazirligi “Barklayz bank” bilan Oʻzbekiston Respublikasi Tashqi iqtisodiy faoliyat milliy banki oʻrtasida tuzilgan Umumiy bitim qoidalariga, yakka tartibdagi kredit bitimlariga muvofiq Oʻzbekiston Respublikasi hukumati kafolatlari yuzasidan yuridik xulosalarni belgilangan tartibda rasmiylashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin. Mazkur qarorning qanday bajarilayotganligi toʻgʻrisida respublika Hukumatiga yilning har choragida axborot berilsin.
NAVOIY VILOYATINING TOMDI VA UChQUDUQ TUMANLARI QORAKOʻLChILIK FERMALARINI XUSUSIYLAShTIRIShNI ChUQURLAShTIRISh ChORA-TADBIRLARI TOʻGʻRISIDA
(resolution, 2021-02-22)

Choʻl zonasi sharoitlarida qorakoʻlchilik fermalarining bir meʼyorda faoliyat koʻrsatishini taʼminlash maqsadida Vazirlar Mahkamasi qaror qiladi: 4. Qorakoʻlchilik fermalarini va tashkil etilayotgan uyushmalarni davlat tomonidan qoʻllab-quvvatlash maqsadida: 1996 — 1998-yillarga Tomdi va Uchquduq tumanlarining yopiq turdagi qorakoʻlchilik aksionerlik jamiyatlari uchun bir bosh qorakoʻl qoʻyini boqish xarajatlariga tegishli ravishda yiliga 70 va 90 soʻm miqdorida dotatsiya belgilansin. Moliya vazirligi ikki hafta muddatda dotatsiyani toʻlash tartibini ishlab chiqsin. Koʻrsatib oʻtilgan dotatsiyadan soliq olinmaydi va hisobga oʻtkazish bilan bogʻliq hisob-kitoblar amalga oshirilganligi uchun haq undirilmaydi; xususiylashtirilgan fermalar va ularning uyushmalari 3 yilga yer soligʻi toʻlashdan ozod qilinsin; qorakoʻl qoʻylarini boqish va fermalarni qishlovga tayyorlash uchun 1996-yilga Uchquduq tumani qorakoʻlchilik fermalariga 150 tonna yonilgʻi-moylash materiallari va 1,5 ming tonna omixta yem, Tomdi tumani fermalariga 250 tonna yonilgʻi-moylash materiallari va 2,5 ming tonna omixta yem maqsadli ajratilsin. 5. Markaziy bank, “Paxta-bank” va “Oʻzsanoatqurilishbank”ka kreditlardan foydalanganlik uchun qoʻshilgan 19,2 mln. soʻm miqdoridagi foizlarni belgilangan tartibda hisobdan chiqarish, shuningdek bank ssudalari boʻyicha 109,8 mln. soʻm miqdoridagi muddati oʻtkazib yuborilgan va ilgari toʻlov muddati kechiktirilgan qarzlarning toʻlov muddatini 2000-yilgacha kechiktirish; “Biznes-fond” va “Madad” agentligiga Tomdi va Uchquduq tumanlarining yangidan tashkil etilgan xususiylashtirish subyektlariga qorakoʻlchilik mahsulotlarini qayta ishlash va xalq isteʼmol mollari ishlab chiqarish uchun texnologiyalar va asbob-uskunalar xarid qilishga 3 yil muddatga imtiyozli kreditlar ajratish tavsiya etilsin. 6. Mazkur qarorning bajarilishini nazorat qilish Bosh vazirning oʻrinbosarlari R.A. Giniyatullin, V.A. Chjen zimmasiga yuklansin. Mazkur qarorning qanday bajarilayotganligi toʻgʻrisida 1996-yil 10-oktabrgacha va 1997-yil 20-yanvargacha axborot berilsin.